<classify> Aidha, pambano hilo litakalopigwa kwenye viwanja vya Leaders Dar es Salaam na kushuhudiwa na Waziri wa Habari, Utamaduni, Sanaa na Michezo, Nape Nnauye linatarajiwa kupambwa na bendi ya muziki wa dansi Twanga Pepeta, ambao watatumia fursa hiyo kutambulisha pia nyimbo zao mpya.Msimamizi wa pambano hilo ambaye ni Mkurugenzi Mtendaji wa Kampuni ya Advance Security, Juma Ndambile aliwaeleza waandishi wa habari jana kuwa tayari malipo ya mabondia hao yamekamilika.Nimeshatuma tiketi mbili kwa Ajetovic na Kocha wake na wanatarajia kutua Dar es Salaam Jumatano ijayo, alisema.Ndambile amewaomba wadau na makampuni mbalimbali kujitokeza na kuwaunga mkono kwa ajili ya kukamilisha pambano hilo. Naye, Mkurugenzi wa Kampuni ya Hall Fame Promota, Jay Msangi alisema maandalizi kuelekea kwenye pambano hilo yamekamilika.Tunashukuru serikali kupitia Wizara ya Habari kwa kutuonesha ushirikiano na kuahidi kuja kushuhudia, tunaomba na viongozi wangine waje kwa wingi, alisema.Akizungumzia burudani viongozi wa Twanga Pepeta, Luiza Mbutu na Ally Choki walisema wamejiandaa vizuri kwa shoo na kuhimiza watu wajitokeze kwa wingi kwani watakuwa wanatambulisha nyimbo zao mpya.Alisema nyimbo zao zinajulikana kwa jina la Uso Chini na Usiogope Maisha ambazo watazitambulisha kwa mashabiki siku hiyo.  <topic>: MICHEZO 